Nos Guido Dominus Seneciaci Miles, notum facimus universis præsentes litteras inspecturis, quòd nos ex certa scientia  spontanei confitemur  recognoscimus præsente venerabili Patre Johanne Dei gratia Abbate Trenorchiensi, nos tenere in feudum ab ipso Abbate nomine monasterii Trenorch. generaliter quicquid habemus, tenemus, seu possidemus per nos vel per alium ubicumque citra Gradonam versùs Trenorchium, excepta domo nostra de Seneceyo, pedagio, pontanagio pontis Gradonæ,  nemoribus de Chaume  de Chalu,  excepto feudo sancti Petri Cabilonensis de monte S. Martini,  Specialiter etiam recognoscimus esse de feudo monasterii Trenorchiensis mansum vulgariter dictum mansum de la Peurere sitam in parochia de sancto Cirico,  duos mansos sitos apud Sans qui vulgariter nuncupantur mansi és monians,  partem nostram nemorum quorum unum vocatur Chapleisse, aliud verò vocatur Espinoy;  duos homines cum mansis suis quorum unus moratur apud sanctum Ciricum, alius verò apud Sans, qui homines cum mansis suis fuerunt Galteri Porter:  quidquid nobis obvenit à matertera nostra quondam uxore Domini Ansert de Piperia Militis; quæ supradicta specialiter de novo nobis obvenerunt. Recognoscimus etiam nos  antecessores nostros debere tenere in feudum à monasterio prædicto Trenorch. quicquid nos habere vel acquirere contingerit de feudis nostris inter Trenorchium  Gradonam,  de hiis omnibus fidelitatem juravimus,  homagium fecimus Abbati superiùs memorato, volentes quòd successores nostri dicto Domino Abbati  successoribus suis de prædictis omnibus homagium faciant  fidelitatem juvent,  prædicta esse de ipsius feudo recognoscant. In cujus rei testimonium sigillum nostrum præsentibus litteris duximus apponendum:  rogamus venerabilem virum Dominum Officialem Cabilonensem, ut sigillum suum, unà cum sigillo nostro præsentibus litteris apponat. Nos verò prædictus Officialis Cabilonensis ad rogatum dicti Militis confitentis  asserentis coram nobis omnia quæ præmissa sunt esse vera, sigillum nostrum apponimus præsentibus litteris in testimonium veritatis omnium præmissorum. Datum anno Domini M. CC. LXX. quarto, mense Martii.